DA Den Europæiske Unions Tidende CE 78/122

(2004/C 78 E/0124)

SKRIFTLIG FORESPØRGSEL E-2535/03

af Ilda Figueiredo (GUE/NGL) til Kommissionen

(29. juli 2003)

Om: Landbrugsindkomster i Portugal

I sin rapport om situationen i det portugisiske landbrug anfører Kommissionen, at landbrugsindkomsterne ifølge Eurostats økonomiske regnskaber steg med hen ved 30 % mellem 1986 og 1995 og med 32 % mellem 1995 og 2002. I disse beregninger tages der imidlertid ikke hensyn til fordelingen af indkomststigningen på grundlag af landbrugsbedriftens størrelse (økonomi og areal) og produktionsarten.

Kommissionen bedes på den baggrund oplyse følgende:

— Hvordan var udviklingen i landbrugsindkomsterne (i Portugal og i EU) for hvert år mellem 1986 og 2002 i forhold til bedrifternes økonomiske dimension og areal — navnlig for landbrugere med mindre end 5 ha (og/eller mindre end 4 ESE) og for landbrugere med over 50 ha (og/eller over 100 ESE)?

— Hvordan var udviklingen i landbrugsindkomsterne i samme periode for producenter af henholdsvis frugt og grøntsager, vin, olivenolie, markafgrøder, mælk og oksekød?

Svar afgivet på Kommissionens vegne af Franz Fischler

(29. september 2003)

I Kommissionens »Rapport om situationen i det portugisiske landbrug« (1) gives der på grundlag af Eurostats landbrugsøkonomiske regnskaber en beskrivelse af den indtægtsstigning, der har været i det portugisiske landbrug. Denne fremgangsmåde gør det desværre ikke muligt at opdele indtægten efter bedriftsstørrelse eller-type.

Selv om indkomstsindikatorerne ikke strengt taget er de samme, og de er baseret på en anden metode, så kan data fra Generaldirektoratet for Landbrugs Informationsnet for Landøkonomisk Bogføring anvendes til at få et tilnærmelsesvist overblik over udviklingen i landbrugsbedrifternes størrelse og type i Portugal.

Denne metode viser, at indtægten udtrykt som nettoværditilvækst pr. årsarbejdsenhed (NVT/ÅAE) i perioden 1993-2000 anslås at være steget hurtigere for store end for små bedrifter. For bedrifter på over 100 ESE har stigningen været på 7,3 % om året, hvorimod indtægten for små bedrifter på under 4 ESE er steget med 4,6 % om året. Indtægten for mellemstore bedrifter mellem 4 og 100 ESE er steget med 5,2 % om året. Af nedenstående tabel fremgår det, at indtægtsstigningen i Portugal har været større end den gennemsnitlige indtægtsstigning i EU.

Hvis vi ser på bedriftstype og benytter den samme metode, har specialiserde bedrifter inden for gartneri, vindyrkning, frugtdyrkning, herunder citrusfrugter, og mælkeproduktion i den samme periode oplevet en årlig indtægtsstigning på mellem 3,4 og 5,0 %. For bedrifter med malkebesætninger (kombineret med opdræt og opfedning) anslås stigningen at være noget højere. Bedrifter specialiseret i markafgrøder anslås at have haft et fald i indtægten på - 2,1 % om året, hvorimod bedrifterne inden for olivendyrkningen har haft en stabil indtægt (-0,2 % om året).

Oplysningerne fremgår af nedenstående tabeller:

Årlig stigning 1993-2000 (%) NVT/ÅAE i faktiske tal < 4 ESE 4-100 ESE > 100 ESE Alle bedrifter Portugal 4,55 5,14 7,31 3,62 EU-12 3,89 - 0,60 - 0,53 0,21

Årlig stigning 1993-2000 (%) NVT/ÅAE i faktiske tal Dyrkning af korn, olieholdige frø og proterinafgrøder Gartneri Vindyrkning Dyrkning af frugt og citrusfrugter Olivendyrkning Mælkeproduktion Mælkeproduktion kombineret med opdræt og opfedning Portugal - 2,09 4,97 4,62 3,36 - 0,21 4,66 12,26

(1) KOM(2003) 359 endelig udg.